## Rješenje kojim se Sanji Manojlović oduzima odobrenje za rad brokera

### NN 124/2009 (16.10.2009.), Rješenje kojim se Sanji Manojlović oduzima odobrenje za rad brokera

124 16.10.2009 Rješenje kojim se Sanji Manojlović oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

3073

Na temelju odredbi članka 15. stavak 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, u predmetu oduzimanja odobrenja za rad brokeru Sanji Manojlović iz Zagreba, Kaštelanska 4, na sjednici održanoj 7. listopada 2009. godine donijela je

RJEŠENJE

1. Sanji Manojlović iz Zagreba, Kaštelanska 4, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 302.

3. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga (dalje: Agencija) u predmetu klase: UP/I-451-04/09-42/2, 7. listopada 2009. godine, društvu Moneta prima d.o.o., Zagreb, Radnička cesta 32 (dalje: Društvo), izdano je odobrenje za obavljanje poslova vezanog zastupnika investicijskog društva ICF Broker d.o.o., Zagreb, Miramarska 24. Poslove vezanog zastupnika iz članka 93. stavak 1. točka 1. – 3. Zakona o tržištu kapitala (dalje: Zakon) u Društvu obavljat će Sanja Manojlović iz Zagreba, Kaštelanska 4.

Zbog navedenog, Agencija je pokrenula po službenoj dužnosti, 2. listopada 2009. godine, sukladno odredbi članka 123. Zakona o općem upravnom postupku i članka 541. Zakona, upravni postupak nadzora u predmetu oduzimanja odobrenja za rad brokeru i zaposleniku Društva Sanji Manojlović iz Zagreba, Kaštelanska 4.

Naime, rješenjem Agencije od 4. svibnja 2007. godine imenovanoj je izdano odobrenje za obavljanje poslova brokera.

Broker je sukladno odredbi članka 24. stavak 1. Zakona, zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavak 1. točke 1. i 2. Zakona.

Sanja Manojlović, nije zaposlenik investicijskog društva, niti obavlja poslove sadržane u investicijskim uslugama iz članka 5. stavak 1. točka 1. i 2. Zakona.

Slijedom navedenog, Sanja Manojlović ne ispunjava zakonom propisane uvjete na temelju kojih je izdano odobrenje za rad brokera, pa je temeljem odredbe članka 27. stavak 1. točka 4. Zakona, valjalo riješiti kao u izreci ovog rješenja, dakle oduzeti joj odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 7. listopada 2009. godine, pod rednim brojem 302.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-07/57

Urbroj: 326-111/09-2

Zagreb, 7. listopada 2009.

Zamjenik
predsjednika Uprave
Ivo Šulenta, v. r.

Rješenje, NN 124/2009-3073